ཞིས་ཅིན་ཕིང་གིས་ཀྲུང་གོར་ཞི་མཐུན་བརྟན་ལྷིང་གི་རྒྱལ་ནང་ཁོར་ཡུག་དང་ཞི་བདེ་དང་བརྟན་ལྷིང་གི་རྒྱལ་སྤྱིའི་ཁོར་ཡུག་མཁོ་ཤོས་ཡིན་པ་དང་།ཡོ་ལང་དང་དམག་འཁྲུག་གང་རུང་ཚང་མ་ཀྲུང་གོའི་མི་དམངས་ཀྱི་རྩ་བའི་ཁེ་ཕན་དང་མཐུན་གྱི་མེད།ཉེ་རབས་ནས་བཟུང་ཀྲུང་གོར་ལོ་ལྷག་ཙམ་གྱི་ཡོ་ལང་དང་དམག་འཁྲུག་འཕྲད་པས་ཀྲུང་གོ་མི་དམངས་ཀྱིས་རང་ཉིད་ལ་དེ་སྔ་འཕྲད་མྱོང་བའི་ཡ་ང་བའི་ཉམས་མྱོང་དེ་དག་རྒྱལ་ཁབ་དང་མི་རིགས་གཞན་དག་ལ་བཙན་འགེལ་གཏན་ནས་བྱེད་མི་སྲིད།ཀྲུང་གོས་གཡོ་འགུལ་སྤུ་ཙམ་ཡང་མི་གཏོང་བའི་སྒོ་ནས་རང་བཙན་རང་བདག་དང་ཞི་བདེའི་ཕྱི་འབྲེལ་སྲིད་ཇུས་མཐའ་འཁྱོངས་དང་།ཞི་བདེའི་འཕེལ་རྒྱས་ཀྱི་འགྲོ་ལམ་ཐོག་བསྐྱོད་རྒྱུ་མཐའ་འཁྱོངས།གཉིས་ཁེ་གཉིས་ཕན་གྱི་སྒོ་དབྱེའི་འཐབ་ཇུས་མཐའ་འཁྱོངས་བཅས་བྱས་ཏེ་ཡང་དག་པའི་ཁེ་ཕན་ལྟ་བ་རྒྱུན་འཁྱོངས་བྱེད་པ་དང་མཉམ་ལས་གཉིས་ཁེ་ལྟེ་བར་བྱས་པའི་རྒྱལ་སྤྱིའི་འབྲེལ་བ་གསར་པ་འཛུགས་རྒྱུར་སྐུལ་འདེད་བཏང་ནས་འཛམ་གླིང་ཞི་བདེ་སྲུང་སྐྱོང་དང་ཐུན་མོང་གི་འཕེལ་རྒྱས་ལ་སྐུལ་འདེད་གཏོང་བའི་བློ་རྩ་བརྟན་པའི་སྟོབས་ཤུགས་ཤིག་སྔ་ཕྱི་བར་གསུམ་དུ་བྱེད་དགོས་པའི་ནན་བཤད་གནང་བ་རེད།